|  |
| --- |
| **Analýza vplyvov na podnikateľské prostredie**  **(vrátane testu MSP)** |
| **Materiál bude mať vplyv s ohľadom na veľkostnú kategóriu podnikov:** |
| |  |  | | --- | --- | |  | **iba na MSP (0 - 249 zamestnancov)** | |  | **iba na veľké podniky (250 a viac zamestnancov)** | |  | **na všetky kategórie podnikov** | |
| **3.1 Dotknuté podnikateľské subjekty**  - **z toho MSP** |
| *Uveďte, aké podnikateľské subjekty budú predkladaným návrhom ovplyvnené.*  *Aký je ich počet?* |
| Schválením nariadenia vlády Slovenskej republiky, ktorým sa vyhlasuje prírodná rezervácia Oborínsky luh (ďalej len „návrh nariadenia vlády“), budú ovplyvnení predovšetkým vlastníci a užívatelia pozemkov, na ktorých dôjde k zmene obhospodarovania oproti súčasnému stavu, resp. od upustenia od obhospodarovania. Ide o lesné pozemky na celom území navrhovanej prírodnej rezervácie (PR) Oborínsky luh približne 155 ha, kde je navrhnuté zvýšenie stupňa ochrany zo súčasného druhého stupňa na piaty stupeň ochrany (tzv. bezzásahový režim) v zmysle § 16 zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon“). Zvýšením stupňa ochrany dochádza k obmedzeniu bežného obhospodarovania pozemkov v zmysle § 61 zákona a vlastníkom pozemkov vzniká nárok na náhradu za obmedzenie bežného obhospodarovania.  Vlastníci 97 % výmery pozemkov v PR Oborínsky luh sú združení v Urbársko-lesnej a pasienkovej spoločnosti obce Oborín (ďalej len „pozemkové spoločenstvo“), ktoré doteraz zabezpečovalo starostlivosť o územie v rámci bežného obhospodarovania pozemkov a súhlasilo so zvýšením stupňa ochrany na piaty stupeň. Neštátni vlastníci pozemkov majú nárok na všetky formy náhrady za obmedzenie bežného obhospodarovania zo štátneho rozpočtu v zmysle § 61 zákona. Vlastníci pozemkov v navrhovanej PR Oborínsky luh požadujú finančnú náhradu (§ 61e zákona).  Na ostatnej výmere V PR Oborínsky luh (3 %) je správcom štátnych pozemkov Slovenský vodohospodársky podnik (SVP), š. p.. Nepredpokladá sa obmedzenie hospodárenia SVP a nepredpokladajú sa ani dodatočné náklady na hospodárenie SVP. Ďalší vlastníci, správcovia alebo nájomcovia pozemkov nie sú v PR Oborínsky luh evidovaní.  **Pozitívne vplyvy** nastanú v prípade, že pozemkové spoločenstvo požiada o náhradu za obmedzenie bežného obhospodarovania a táto mu bude priznaná (je nárokovateľná). T. j. v plnej miere bude nahradené vzniknuté obmedzenie a okrem toho sa zvýši aj hodnota lesných biotopov, ktoré sú predmetom ochrany navrhovanej PR Oborínsky luh, a  ich schopnosti plniť mimoprodukčné funkcie lesa, vrátane funkcie vodozádržnej a protieróznej, stability ekosystémov a ďalšie. Územie poskytuje potenciál pre environmentálnu výchovu alebo riešenie projektov zameraných na územia európskeho významu, ktoré by mohli mať za následok aj vznik nových pracovných miest. Tie by boli pravdepodobne len na dobu určitú.  **Negatívne vplyvy** môžu nastať v prípade, keď si pozemkové spoločenstvo nepožiada o náhradu za obmedzenie bežného obhospodarovania. V takomto prípade dôjde k obmedzeniu činnosti pozemkového spoločenstva bez následnej kompenzácie.  Zmena oproti súčasnému stavu predstavuje upustenie od obhospodarovania pozemkov približne na ploche 155 ha. Výška finančnej náhrady bude stanovená znaleckým posudkom po obnove programu starostlivosti o lesy (PSL). Odhadom pôjde o sumu vo výške približne 400 000 EUR na obdobie platnosti PSL, t. j. na obdobie 10 rokov. Suma môže byť vyplácaná v celku alebo rozpočítaná na jednotlivé roky. |
| **3.2 Vyhodnotenie konzultácií** - **z toho MSP** |
| *Uveďte, akou formou (verejné alebo cielené konzultácie a prečo) a s kým bol návrh konzultovaný.*  *Ako dlho trvali konzultácie?*  *Uveďte hlavné body konzultácií a výsledky konzultácií.* |
| Zámer vyhlásiť PR Oborínsky luh bol oznámený Okresným úradom (OÚ) Košice dotknutým subjektom v zmysle § 50 zákona dňa 29. januára 2019. Obce Oborín a Zlatín o zámere informovali verejnosť vo svojich územných obvodoch. K zámeru bolo zo strany dotknutých subjektov vznesených 9 pripomienok, ktoré uplatnili SVP, pozemkové spoločenstvo, Lesoochranárske zoskupenie VLK a OÚ Košice. Pripomienky boli prerokované dňa 6. novembra 2019 v budove OÚ Košice a boli zapracované do materiálu. Prerokovania sa zúčastnili aj zástupcovia pozemkového spoločenstva a SVP. Záznam z prerokovania pripomienok spolu s vyhodnotením zaslal OÚ Košice všetkým zúčastneným listom č. OU-KE-OSZP1-2020/002652 zo dňa 14. januára 2020. |
| **3.3 Náklady regulácie** - **z toho MSP** |
| ***3.3.1 Priame finančné náklady***  *Dochádza k zvýšeniu/zníženiu priamych finančných nákladov (poplatky, odvody, dane clá...)? Ak áno, popíšte a vyčíslite ich. Uveďte tiež spôsob ich výpočtu.* |
| ***X*** |
| ***3.3.2 Nepriame finančné náklady***  *Vyžaduje si predkladaný návrh dodatočné náklady na nákup tovarov alebo služieb? Zvyšuje predkladaný návrh náklady súvisiace so zamestnávaním? Ak áno, popíšte a vyčíslite ich. Uveďte tiež spôsob ich výpočtu.* |
| ***X*** |
| ***3.3.3 Administratívne náklady***  *Dochádza k zavedeniu nových informačných povinností alebo odstráneniu, príp. úprave existujúcich informačných povinností? (napr. zmena požadovaných dát, zmena frekvencie reportovania, zmena formy predkladania a pod.) Ak áno, popíšte a vyčíslite administratívne náklady. Uveďte tiež spôsob ich výpočtu.* |
| ***X*** |
| ***3.3.4 Súhrnná tabuľka nákladov regulácie***   |  |  |  | | --- | --- | --- | |  | *Náklady na 1 podnikateľa* | *Náklady na celé podnikateľské prostredie* | | *Priame finančné náklady* | *N/A* | *N/A* | | *Nepriame finančné náklady* | *N/A* | *N/A* | | *Administratívne náklady* | *N/A* | *N/A* | | ***Celkové náklady regulácie*** | ***N/A*** | ***N/A*** | |
| **3.4 Konkurencieschopnosť a správanie sa podnikov na trhu** - **z toho MSP** |
| *Dochádza k vytvoreniu bariér pre vstup na trh pre nových dodávateľov alebo poskytovateľov služieb? Bude mať navrhovaná zmena za následok prísnejšiu reguláciu správania sa niektorých podnikov? Bude sa s niektorými podnikmi alebo produktmi zaobchádzať v porovnateľnej situácii rôzne (špeciálne režimy pre mikro, malé a stredné podniky tzv. MSP)? Ak áno, popíšte.*  *Aký vplyv bude mať navrhovaná zmena na obchodné bariéry? Bude mať vplyv na vyvolanie cezhraničných investícií (príliv /odliv zahraničných investícií resp. uplatnenie slovenských podnikov na zahraničných trhoch)? Ak áno, popíšte.*  *Ako ovplyvní cenu alebo dostupnosť základných zdrojov (suroviny, mechanizmy, pracovná sila, energie atď.)?*  *Ovplyvňuje prístup k financiám? Ak áno, ako?* |
| ***X*** |
| **3.5 Inovácie** - **z toho MSP** |
| *Uveďte, ako podporuje navrhovaná zmena inovácie.*  *Zjednodušuje uvedenie alebo rozšírenie nových výrobných metód, technológií a výrobkov na trh?*  *Uveďte, ako vplýva navrhovaná zmena na jednotlivé práva duševného vlastníctva (napr. patenty, ochranné známky, autorské práva, vlastníctvo know-how).*  *Podporuje vyššiu efektivitu výroby/využívania zdrojov? Ak áno, ako?*  *Vytvorí zmena nové pracovné miesta pre zamestnancov výskumu a vývoja v SR?* |
| ***X*** |